*عاشورا*یاغیش- یاغیش چیله‌نیب اوخ قوران واراقلاریناعطش- عطش اکیلیب اود، حیات دوداقلارینا... سو حسرتی بوی آتیر، یول دؤیورسه گؤزلرینیقان اوزلو خنجر اکیب‌لر سویون قیراقلارینا سوسوز باخیشلاری گیزلین آسیب، کسن چوخالیرسویوق- سویوق چکیلیب قان پاییز یاناقلارینا یوخو گؤرور سویو گؤزلر، چالیقلادیقجا فراتقاداقلانیب سو دادی، تک گونش قوناقلارینا قوپوبدو قانلیجا قیرقین و قول، قاناد قیریلیبخزل- خزل تؤکولور قیش، باهار قوجاقلارینا قاییت‌سا دا الی بوش ساقی، کؤرپه‌لر هله دهسویون سرین هوسی‌له قاچیر قاباقلارینا علَم گیزیلده‌ییر، آغری توتوبدو خئیمه، گئجهیوخو حارام، یوخو قورخو حرم اوشاقلارینا سوکوت اوجالدی دیکلدیکجه حرمَله، یئنی‌دنچؤکور قارانلیق آمان‌سیز اومود چیراقلارینا بو یعنی یئتمیش ایکی سرو بوی نفس کسیلیرقمه، قیلینج آدی دوشدوکجه باغچا، باغلارینا گونش ایتیب، یارالار سینسیدیکجه، علقمه‌دناوووج- اوووج اله‌نیر قان گؤیون شافاقلارینا جنازه‌لر اوخون آلتیندا چیرپینیر، یییه‌سیزآی، اولدوزون تیکیلیر تیر، تیکان آیاقلارینا گؤزللییه گووه‌نیر "زینب"ین سسی‌له بو گونگؤیون ملک‌لری "کرب و بلا"لی چاغلارینا